lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv sv de en es lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Valgundē rīko Baltos svētkus – ZZ.lv
Vārda dienas svin: Elza, Ilizana
andra.ozola@zz.lv - 15.05.2022 - 14:25
20. maijā Jelgavas novada Valgundes pagasta sabiedriskajā ēkā “Ārsta māja” Tīreļos, Rīgas ielā 20, gaidāms interesants kultūras notikums – Baltie svētki, kurus rīko Kalnciema muzejs, aktivitāšu centrs “Tīreļi” un Tīreļu bibliotēka sadarbībā ar laivu bāzi “Kalnciema muiža” un Valgundes pagasta pārvaldi. Šajā nelielajā festivālā ikviens varēs izdzīvot dažādas sajūtas, kas saistās ar gara un miesas kopšanu, kā arī – jēdzienu “balts” visdažādākajās tā nozīmēs, informē Jelgavas novada pašvaldība.
Vakaru pulksten 16 iesāks iepazīšanās ar Kalnciema muzeju programmā “Vai sākamies no baltas lapas?” starptautiskās Muzeju dienas (atzīmē 18. maijā) atskaņās. Vispirms interesenti tiks aicināti uz populārzinātnisku nodarbību “Kas lācītim vēderā jeb Ko muzejs ziemā ēd?” Tīreļu bibliotēkas lasītavā. Šo apmēram 40 minūšu laikā ikviens varēs kaut uz brīdi pavērties muzeju pasaulē mazliet no ķēķa puses – iepazīties ar muzejiem vispār un to, ar ko savdabīgs tieši Kalnciema muzejs. Vēstures izziņas un muzeja tēma ievīsies arī turpmākajā vakara gaitā: Kalnciema muzeja projektu vadītāja Vineta Vilde, kura vada arī aktivitāšu centru “Tīreļi”, iejutīsies agrāko gadsimtu medmāsiņas tēlā un ļaus iepazīties ar Ārsta mājas vēsturi, savukārt Tīreļu bibliotēkas vadītāja Vita Sandere apmeklētājus pārsteigs farmaceites ampluā, jo arī aptieka Ārsta mājā reiz darbojusies.
Par prāta un gara prieku dažādām paaudzēm, arī pašiem mazākajiem, gādās Tīreļu bibliotēka programmā “Baltie sapņi”, kurā gaidāmas izzinošas nodarbības par mūsu senču viedo un gaišo pasaules redzējumu, sakņotas latviešu daiļrakstniecības klasikā – izcilā sēļa Jāņa Jaunsudrabiņa “Baltajā grāmatā”.
Savukārt aktivitāšu centrs “Tīreļi” programmā “Baltās garšas” aicinās cilvēkus balto izjust ne tikai ar prātu un sirdi, bet arīdzan izgaršot un izsmaržot gluži burtiski. Vakara izskaņā balto varēs arī kopīgi izdziedāt, ar zināmām, mīļām dziesmām sadziedoties pie ugunskura Ārsta mājas svētku laukumā Valgundes pagasta sieviešu vokālā ansambļa “Krastu balsis” vadībā.
Saturs turpināsies pēc reklāmas.
Vakarā tiks piedāvātas radošās darbnīcas un floristikas nodarbības Gaivas Mičules vadībā, kā arī darbosies īpašs foto stūrītis, kur baltās sajūtas, kādas nu tās izpaudīsies un atbalsosies mūsos pašos, varēs vizuāli iemūžināt. Izdzīvot balto vēl citādi ļaus arī kāds pārsteigums, kuru būs sagādājusi laivu bāzes “Kalnciema muiža” vadītāja Aiga Līdace. Kāds tas būs – uzzināsiet, kad atnāksiet!
Ikviens atnācējs aicināts tērpties baltās drānās, bet pats galvenais – nākt ar baltām domām un sapņiem, ar vēlmi kļūt aizvien baltākiem.
Tuvākas ziņas par sarīkojumu – zvanot tā koordinatorei Vinetai (29915975) un ielūkojoties Kalnciema muzeja, aktivitāšu centra “Tīreļi” un Tīreļu bibliotēkas kontos sociālajā tīklā “Facebook”.
Citas ziņas Jelgavas novadā Kultūra
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Tapis rudens ceļvedis skolēniem
Alunāna Jelgavas teātris sezonu atklās ar pirmizrādi
Zemgalē Saeimas vēlēšanās labākie rezultāti ZZS un JV
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.